Kisakangas

Kisakangas on Oulussa Oulunsalon suuralueella Kylänpuolen kaupunginosassa sijaitseva hiihtourheilukeskus, jota ylläpitää urheiluseura Oulunsalon Vasama ry. Hiihtokeskus sijaitsee noin kolmen kilometrin päässä Oulunsalon keskustaajamasta. Hiihtokeskuksen lähettyvillä on Papinjärvi. 

Hiihtokeskuksessa on talvisin käytössä valaistu hiihtolatu, joka kesäisin toimii lenkkeilyreittinä. Keskuksessa on kesäisin myös beach volley -kenttiä. Oulunsalon Vasaman maja Kisakankaalla on valmistunut talkootyönä vuonna 1978. Punamullalla maalatun majan hirret ovat alun perin Muhoksen Ponkilan koulun seinähirsiä. Majan lisäksi keskuksessa on grillikota.

Aiheesta muualla
 Oulunsalon Vasama ry.: Kisakangas

Oulunsalon luonto
Suomen talviurheilukeskukset